
הנתבעת:             2. שלמה, חברה לביטוח בע"מ ח.פ 513879189
  מרחוב היצירה 22, פתח תקווה
                            דוא"ל: tviot.hova@shlomo-bit.co.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 












חלק 2: 

(1) בעלי הדין : 

1. התובעת, ילידת 18.01.1985, הייתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מ״ר 586-30-002 (להלן:״הרכב״).

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת ביטוח חובה, תמונות הנזק והרכב המעורב, ורישיון נהיגה, מסומנים ״כנספח 1״.

(2) פירוט הסעד המבוקש באופן תמציתי: 
3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב במועד בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. מחמת מגבלותיה הנובעות מהתאונה, התקשתה ומתקשה התובעת בביצוע עבודתה, נאלצה לצמצם את היקפה, נזקקת להפוגות ממושכות במהלכה ונגרמו לה הפסדי שכר.

5. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 13.8.21 בשעה 08:00, או בסמוך לכך, בבית ג'ן, היה הרכב אשר היה נהוג ע"י התובעת מעורב בתאונה עם רכב מעורב והתובעת נפגעה ונחבלה בגופה (להלן: "התאונה").

8. לאחר התאונה פנתה התובעת לביתה, אך לאחר מספר שעות, משלא חלפו הכאבים וההגבלה בתנועות הצוואר והגב פנתה מרשתי לקבלת טיפול רפואי בבית החולים זיו, בצפת, שם אובחנו חבלות בצוואר ובגב עם רגישות בחוליות עמוד השדרה הצווארי והמותני. לאחר קבלת טיפול רפואי ראשוני ומשנשלל החשד לשבר שוחררה מרשתי לביתה בהמלצה לנטילת משככי כאבים, המשך מעקב רפואי ומנוחה.


9. [bookmark: _Hlk179290279]התובעת אשר הייתה בהריון מתקדם, המשיכה לסבול מכאבים והגבלה בתנועות הצוואר והגב טופלה במסגרת קופת החולים, אך למרות הכאב והסבל, נבצר ממנה להיטיב עם הכאב בביצוע טיפולי פיזיותרפיה מחשש לשלום העובר, והוחלט להפנותה להמשך מעקב, נטילת טיפול תרופתי לשיכוך כאב ומנוחה.

10. בחלוף יממה שוחררה מרשתי לביתה בהמלצה לביצוע מוניטור בהיקף של פעמיים בשבוע, המשך מעקב רפואי, שתיה מרובה ומנוחה.

11. מחמת התאונה ותוצאותיה, מרשתי אשר הייתה בשבוע 35 להריונה , הובהלה בחלוף מספר ימים לחדר לידה ונאלצה ללדת לידה מוקדמת בשבוע 36 להריונה, במשקל גבולי.



רצ"ב תעודות רפואיות מסומנות, "כנספח 2".

12. מאז התאונה סובלת התובעת מכאבים והגבלה בתנועות הצוואר והגב, מקושי בהרמה, קושי בביצוע תפקודים ידניים, מקושי בישיבה ממושכת וריכוז, קושי בהטיה וצידוד, צורך בשימוש ונטילת משככי כאבים והטיפולים בה צפויים להימשך גם בעתיד. 

13. התובעת מנהלת צוות אדמיניסטרטציה, מתקשה מאז התאונה ומחמת תוצאותיה בביצוע עבודתה, נאלצה לצמצמם את היקפה, נזקקת להפוגות ממושכות במהלכה ונגרמו לה הפסדי שכר.

14. מאז התאונה ומחמת תוצאותיה מתקשה התובעת בניהול משק ביתה, נזקקת לעזרת הזולת ותיזקק לה גם בעתיד.

15. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 

חלק 3 
(4) פירוט העובדות המקנות סמכות לבית המשפט 

16. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
17. להלן פירוט נזקי התובעת:
1. נזק מיוחד:  
(1)  פגיעה בכושר ההשתכרות בעבר –			          85,000 ₪ 
(2)  עזרת הזולת בעבר –	           				              17,000 ₪  
(3)  הוצאות רפואיות ונסיעות לטיפולים בעבר –	          8,720 ₪ 
(4)  הסעות מיוחדות ושימוש מוגבר במוניות בעבר -            4,620 ₪

2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1. פיצוי בגין נזקיה הלא ממוניים של התובעת. 

18. הנתבעת  חייבת לפצות את התובעת בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת לדין ולחייבה לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						              אריאל פרייברג, עו"ד
								          ב"כ התובעת     

